Diari Oficial de la Generalitat Valenciana


Sumari del DOGV 7207, del 05-02-2014 (2014/885)

Informació pública de la suspensió cautelar de llicències urbanístiques en la parcel·la de l'antiga factoria Cointra.
---------------------------------------------------------------------------------------------------------------------

### Dades del document

Número de DOGV
:   7207

Data del DOGV
:   05-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/885


Data del document
:   28-01-2014

Organisme emissor
:   Ajuntament de Puçol

Tipus de document
:   Anunci

Descriptors 

:   * Puçol
    * pla d'urbanisme
    * administració local

Informació pública de la suspensió cautelar de llicències urbanístiques en la parcel·la de l'antiga factoria Cointra. [2014/885]  
L'Ajuntament en ple, en sessió celebrada el 27 de gener de 2014, ha adoptat acord la part dispositiva del qual és del següent tenor literal:  
  
«Primer. Suspendre cautelarment, de conformitat amb l'article 101 de la Llei 16/2005, de 30 de desembre, de la Generalitat, Urbanística Valenciana, la concessió de llicències urbanístiques, així com de les declaracions responsables i programació, de conformitat amb condicions que es concreten a continuació:  
- Delimitació de l'àrea objecte de la suspensió: en la totalitat del sòl comprés per la parcel·la que ocupava la factoria de Cointra, i delimitada pels carrers de Vicent Valero i Felipe Sebastiá, avinguda de Font de Mora i el límit del sòl urbà pel barranc del Vallet.  
- Raons de la suspensió: la realització dels estudis necessaris i confecció dels documents legalment exigibles per a la redacció de la pertinent modificació del Pla General de Puçol, que substituïsca la vigent.  
  
- Duració de la suspensió: un any des que es publique l'acord de suspensió que adopte el Ple de la corporació al Diari Oficial de la Comunitat Valenciana. En tot cas s'aplicarà el que preveu el referit article 101.3 i 5 de la Llei Urbanística Valenciana, respecte als efectes de l'exposició al públic dels instruments de planejament general i de la seua aprovació definitiva.  
- Objecte de la suspensió: se suspén el tràmit i concessió de qualsevol tipus de licencias urbanístiques (parcel·lació, edificació, activitat, i declaracions responsables, etc.) i acords de programació, si és el cas.  
  
Segon. Publicar esta suspensió cautelar en el Diari Oficial de la Comunitat Valenciana, en el tauler d'anuncis d'este Ajuntament i en la pàgina web municipal .  
Tercer. El còmput del termini de suspensió s'iniciarà l'endemà de la publicació del present acord en el Diari Oficial de la Comunitat Valenciana.»  
  
Contra l'anterior acord de suspensió es podrà interposar, potestativament, recurs de reposició davant del mateix òrgan que el va dictar, o ser impugnat directament davant de la jurisdicció contenciosa administrativa, de conformitat amb el que establix l'article 8 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos, en ambdós casos, a partir de la publicació de l'acord. Es fa constar que una vegada interposat el recurs de reposició no es podrà formular recurs contenciós administratiu fins que aquell siga resolt expressament o s'haja produït la seua desestimació presumpta, i en este cas el termini per a la interposició del recurs contenciós administratiu serà de sis mesos comptats a partir de l'endemà del dia en què es produïsca l'acte presumpte.  
El que es fa públic per a general coneixement i en compliment del que disposa l'article 101.1 de la Llei Urbanística Valenciana.  
  
Puçol, 28 de gener de 2014.- L'alcaldessa: Mercedes Sanchis Montañana.